‘ગજની’ની સફળતાનું શ્રેય આમિરખાનને તો ‘રેડી’ની સફળતાનો શ્રેય સલમાનખાનને ગયો. તેની કરિયરની આ બે મોટી ફિલ્મો હતી. આ ફિલ્મો છતાં તેની ગણતરી ટોપ સ્ટારમાં ન થઇ, જોકે એવું પણ કહેવાય છે કે આ બધા માટે આસિન ખુદ જવાબદાર છે. તેનામાં ન તો ટોપ પર પહોંચવાની મહત્વાકાંક્ષા દેખાય છે, ન તો ઇન્ડસ્ટ્રીની સામાજિકતા નિભાવવાની ઇચ્છા. કોઇ ને કોઇ વિવાદમાં હંમેશાં તેનું નામ જોડાયા કરે છે. બોલિવૂડમાં તેની છાપ એક ઝઘડાળુ અભિનેત્રીની બની ગઇ છે. તેના કારણે નિર્માતા તેનાથી દૂર રહેવાનું પસંદ કરે છે. આસિન કહે છે એવું કંઇ નથી. કારણ વગર બોલિવૂડમાં તેની છાપ બગાડાઇ છે. મેં અત્યાર સુધી જેની પણ સાથે કામ કર્યું છે તેની સાથે મારા સંબંધો સારા રહ્યા છે. લાંબા સમય બાદ આસિનની ‘ઓલ ઇઝ વેલ’ ફિલ્મ રિલીઝ થઇ રહી છે. આ ફિલ્મમાં તે અભિષેક બચ્ચન સાથે જોવા મળશે. આ અગાઉ તેણે અભિષેક સાથે ‘બોલ બચ્ચન’માં કામ કર્યું છે. આ ફિલ્મમાં આસિન એક નવા લુકમાં જોવા મળશે. જો ‘ઓલ ઇઝ વેલ’ સફળ થશે તો તેનું શ્રેય ચોક્કસપણે આસિનને જશે અને બોલિવૂડમાં તેના માટે સફળતાના દરવાજા ખૂલી જશે.